b'\n_START_ARTICLE_\nYellowknifen lentoasema\n_START_SECTION_\nHistoria\n_START_PARAGRAPH_\nLentoaseman ensimm\xc3\xa4inen sorapintaisen kiitotien rakennutti Canadian Pacific Airlines. Vuonna 1944 kuuden miehen joukko Walter Gilbertin johdolla rakensi Ison Orjaj\xc3\xa4rven rannan suuntaisen kiitotien viiden p\xc3\xa4iv\xc3\xa4n aikana. Lentokent\xc3\xa4lt\xc3\xa4 ei ollut tiet\xc3\xa4 Yellowknifen kaupunkiin ja matkustajat joutuivat kulkemaan vesilentokoneilla kent\xc3\xa4n ja kaupungin v\xc3\xa4lill\xc3\xa4. Talvella 1945 tienrakennuskoneita tuotiin Fort Simpsonista ja tie kent\xc3\xa4lt\xc3\xa4 kaupunkiin rakennettiin._NEWLINE_Lentokent\xc3\xa4n toiminnot siirtyiv\xc3\xa4t Luoteisterritorioiden hallinnon vastuulle vuonna 1946. Vuosina 1946\xe2\x80\x931947 kaksi uutta sorapintaista kiitotiet\xc3\xa4 rakennettiin noin puoli kilometri\xc3\xa4 etel\xc3\xa4\xc3\xa4n alkuperisest\xc3\xa4 sijainnista. Vuonna 1954 molemmat kiitotiet saivat kestop\xc3\xa4\xc3\xa4llysteen ja lentoasema aloitti ymp\xc3\xa4rivuorokautisen toiminnan. Toukokuussa 1957 lentoasema sai kansainv\xc3\xa4lisen statuksen varalaskeutumispaikkana. Uusi moderni termaanirakennus valmistui 1963. Uusittu lennonjohtotorni valmistui 1972. Matkustajaterminaalia on laajennettu vuosien mittaan useasti, vuosina 1973, 1989, 2005 ja viimeisin terminaalin remontointi valmistui 2006.'